EA แจงไฟไหม้ “เรือไฟฟ้าไมน์” ไร้เกี่ยวระบบหัวชาร์จ-แบตเตอรี่
EA แจงแล้วเหตุไฟไหม้ “เรือไฟฟ้าไมน์” จุดต้นเพลิงที่เกิดเพลิงไหม้อยู่ด้านบนบริเวณชั้น 2 ของตัวเรือ ไม่ได้เกิดจากระบบหัวชาร์จจ่ายไฟ และจากตัวแบตเตอรี่ กำลังเร่งเดินหน้าตรวจสอบ
EA แจงแล้วเหตุไฟไหม้ “เรือไฟฟ้าไมน์” จุดต้นเพลิงที่เกิดเพลิงไหม้อยู่ด้านบนบริเวณชั้น 2 ของตัวเรือ ไม่ได้เกิดจากระบบหัวชาร์จจ่ายไฟ และจากตัวแบตเตอรี่ กำลังเร่งเดินหน้าตรวจสอบ
21 ก.พ. 2566

นายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA ชี้แจงกรณีเกิดเหตุเรือโดยสารไฟฟ้าเกิดไฟไหม้ ว่า ตามที่มีข่าวปรากฏในสื่อกรณีเกิดเหตุไฟไหม้เรือโดยสารไฟฟ้า MINE SMART FERRY ที่บริเวณริมแม่น้ำวัดท้องคุ้ง ถนนปู่เจ้าสมิงพราย จ.สมุทรปราการ นั้น
จากการตรวจสอบที่เกิดเหตุในเบื้องต้น พบว่า เรือที่เกิดเหตุเป็นเรือที่อยู่ระหว่างการประกอบเพื่อรอส่งมอบ และ ณ เวลาที่เกิดเหตุ เรือไม่ได้อยู่ระหว่างการชาร์จแบตเตอรี่ อีกทั้งจุดต้นเพลิงที่เกิดเพลิงไหม้อยู่ด้านบนบริเวณชั้น 2 ของตัวเรือ ซึ่งเป็นคนละบริเวณกับจุดที่ติดตั้งแบตเตอรี่
ดังนั้น บริษัทฯ ขอเรียนชี้แจงว่า เหตุเพลิงไหม้ในครั้งนี้ ไม่ได้เกิดจากระบบหัวชาร์จจ่ายไฟ และจากตัวแบตเตอรี่อย่างแน่นอน แต่สาเหตุที่แท้จริงบริษัทฯ จะทำการตรวจสอบและชี้แจงอีกครั้งหนึ่ง
